b'\n_START_ARTICLE_\nClocire\n_START_SECTION_\nLocurile de clocit\n_START_PARAGRAPH_\n\xc3\x8en mediul s\xc4\x83lbatic p\xc4\x83s\xc4\x83rile \xc3\xae\xc8\x99i construiesc cuiburi pentru perioada \xc3\xaen care clocesc, \xc3\xaen gospod\xc4\x83riile oamenilor, ace\xc8\x99tia le amenajeaz\xc4\x83 cuibare cu paie sau f\xc3\xa2n pentru aceasta.\n_START_SECTION_\n\xc3\x8emp\xc4\x83r\xc8\x9birea atribu\xc8\x9biilor clocirii pe sexe\n_START_PARAGRAPH_\n\xc3\x8entre speciile clocitoare, incubarea se \xc3\xaemparte \xc3\xaentre membrii celor dou\xc4\x83 sexe \xc3\xaen mod felurit. Modelul cel mai des \xc3\xaent\xc3\xa2lnit e acela \xc3\xaen care femela se ocup\xc4\x83 singur\xc4\x83 de clocire, \xc3\xaen aceast\xc4\x83 categorie intr\xc3\xa2nd g\xc4\x83ina, leb\xc4\x83da, uliu, etc. \xc3\x8en alte cazuri, cum ar fi cel al cocorului american (Grus americana), clocirea intr\xc4\x83 \xc3\xaen atribu\xc8\x9bia ambilor parteneri. \xc3\x8en cazul cazuarului, \xc3\xaens\xc4\x83, de clocire se ocup\xc4\x83 doar mascului speciei iar \xc3\xaen cazul hoazinilor (Opisthocomus hoazin) urma\xc8\x99ii de parte masculin\xc4\x83 \xc3\xae\xc8\x99i ajut\xc4\x83 p\xc4\x83rin\xc8\x9bii ajut\xc3\xa2ndu-i s\xc4\x83 incubeze ou\xc4\x83le. \xc3\x8en unele specii ambii parteneri clocesc simultam pe ou\xc4\x83 diferite.\n_START_SECTION_\nEcloziune\n_START_PARAGRAPH_\nUnele p\xc4\x83s\xc4\x83ri clocesc ou\xc4\x83le dup\xc4\x83 ce s-au adunat c\xc3\xa2teva, caz \xc3\xaen care puii ies \xc3\xaen aceia\xc8\x99i timp sau pot \xc3\xaencepe procesul de clocire odat\xc4\x83 cu primul ou depus, situa\xc8\x9bie \xc3\xaen care puii vor ie\xc8\x99i la intervale diferite de timp.\n_START_SECTION_\nClocirea la mamifere\n_START_PARAGRAPH_\nOrnitorinc este un mamifer care se reproduce prin ou\xc4\x83. Ou\xc4\x83le ornitorincului se dezvolt\xc4\x83 \xc3\xaen uter timp de 28 de zile dup\xc4\x83 care femela le depune \xc8\x99i le incubeaz\xc4\x83 l\xc3\xa2ng\xc4\x83 abdomenul s\xc4\x83u \xc3\xaenc\xc4\x83 7-10 zile \xc3\xaen compara\xc8\x9bie cu cazul p\xc4\x83s\xc4\x83rilor \xc3\xaen care oul st\xc4\x83 \xc3\xaen uter sub 24 ore. Echidna este cel de-al doilea mamifer care se \xc3\xaenmul\xc8\x9be\xc8\x99te prin ou\xc4\x83. \xc3\x8en acest caz femela depune un ou \xc3\xaen marsupiu dup\xc4\x83 14 zile de la \xc3\xaemperechere, ou care eclozeaz\xc4\x83 dup\xc4\x83 10-14 zile dup\xc4\x83 care puiul mai este \xc8\x9binut 6 luni \xc3\xaen marsupiu, timp \xc3\xaen care cre\xc8\x99te de aproximativ 500 de ori.'